Dette var en helt fantastisk leilighet med flott beliggenhet sentralt i Oslo, med dagligvarer og restaurant i nabobyggene, men likevel helt rolige omgivelser.
Få minutter å gå til trikk og buss som tar deg rett til sentrum av Oslo.
Leiligheten er smakfullt innredet med en blanding av nordisk retrodesign og nyere elementer. Vi ble møtt av hyggelig vertskap i et utrolig bomiljø bestående av den gamle murvillaen vi bodde i og et spennende hus kledd med cor-ten stål.
Dette er et sted vi gjerne besøker igjen, og som anbefales alle som ønsker å bo fredelig og tilbaketrukket, men like fullt sentralt i hovedstaden.